[Foto’s] Nege vas toe Wits-geweld oorspoelFoto: Twitter ŉ Groot hoeveelheid polisiebeamptes is in die Johannesburgse middestad ontplooi. Die betogers, vermoedelik Wits-studente, het twee voertuie aan die brand gesteek en talle winkels geplunder. Verbygaande motors is met klippe en bottels bestook. Volgens die polisie is vier van die vyf mans wat in hegtenis geneem is studente. Die verdagtes sal Maandag in die Hillbrow-landdroshof verskyn. Die betogings by Wits het die afgelope paar dae na die middestad oorgespoel terwyl klasse by die universiteit voortgegaan het. Foto: Twitter Intussen het die ontwrigting naby die Matrix, ŉ gebou op die Oos-kampus, voortgegaan en het die betogende studente ŉ pad probeer versper. Hulle het ook asblikke aan die brand gesteek en die brandweer is ontbied. Petrolbomme is intussen ook na geboue gegooi. Volgens Wits was die kampus eers teen 22:00 kalm. Wits het intussen die geweld veroordeel maar gesê klasse sal Maandag voortgaan. Wits het gesê studente wat hul aan misdaad skuldig maak, sal in hegtenis geneem en geskors word.